كمت اغار هواي من عندي عليك
واي جزء بيه عليك يعاني
ولأن يحجي هواي وياك اللسان
كمت اسولفلك بدون الساني
شيجيبك يباجر والتقي وياك
وشيلنك كلب مابين الضلوع
واذا باجر اجه وماجابك وياه
اكض باجر وشيلنه من الاسبوع
شفناك وسكرنه بهاي شتكول
على هذا الامر نتحاسب هناك
الله يساعد الصيام عالصوم
مفاطير وفطرنه بيوم شفناك
باجرمن تجي مو من وره الباب
وشكلك هم تجي وتحسبه جيه
اريدك من تجي تلزك على الباب
والاثوب لو تجي وتلزك عليه
عليك الكل ثابت قفل مقفول
اموت وما ادور عن بديلك
ماحب الصلاه بس كمت صليت
أصلي الخاطرك حتى اندعيلك
كوم صلي وأذكر الله بالصلاة
بلكت يلتفتلك لو كمت ربك
الله شيلتفت وأنت العصر مريت
خليت الضحايه مجطله بدربك
احنه مانطلب بعد منك تعود
وابد مانطلب بعد منك تحن
رايدين اترد كلبنه المات بيك
حتى يمنه احنه بكرامه يندفن
صاير يوديك ويجيبك كلام
تريد تخسرلك وفي ماين اديك
احنه مابيناتنه بس السلام
انه حاجي وياك حتى احجي عليك
لايجي كولوله ماظل يهه حيل
خلصن دموعي وبجيت اسنيني
جان يطلب وانه اكله بعيني هاي
بيعني هاي وحط اصبعه بعيني
عمر انه انتظرتك ليش ماجيت
جا يمته تجي وتشوف حالي
لحظه من الوكت ماكدر انساك
ردت انساك شو جيت اعله بالي
انه لو كتلك اجي معناهه اجيك
وانت مامره كلتلي وجيتني
مره اذكر بالحلم كتلي تعال
واركض بنص الحلم خليتني
جمالك مو جمال مخبل الناس
وبس قاسو جمالك وي نبي يوسف
من شافك صفن ظل دايخ ومحتار
وظل يوسف يسولف وي نبي يوسف
اذا شمسين تطلع كارثه تصير
جمالك كلي هذا منين جبيته
اتفق ويه الشمس لدوخ الناس
لو تطلع شمس لو تطلع انته
انت يل حسنك خيال من الخيال
وصعب ان توصل جمالك صوره
ردت ارسمك صوره في روعه جمال
وانه ارسمك طاحت الصبوره
يفر ينه الوكت فرت نواعير
ورغم اجفاك بس ظلينه ننطر
صبر ايوب يمكن مو صبر جان
ولو مر بصبرنه بلحظه يكفر
أخذ ليلك بعد من ليلي يفلان
مامحتاجك تزيد ظلامه
تعت الكرامه بعشرتي وياك
تجي وتروح ماظلت كرامه
رااق لي